Un brașovean a construit o vilă pe un bloc din cartierul Răcădău, aflat în sudul orașului Brașov. Proprietarul a obținut toate actele necesare construcției, încă de acum mai bine de un deceniu.
Reprezentanții Poliției Locale Brașov, în subordinea căreia se află Departamentul Disciplina în Construcții, s-au autosesizat, după apariția mai multor imagini cu casa, în spațiul public și au efectuat verificări la fața locului.
Aceștia au constat că respectiva construcție este perfect legală și are deja o vechime de mai bine de un deceniu.
Accesul spre spațiul cu pricina se face prin scara blocului, pe o scară metalică.
"Construcția respectivă a avut autorizație de construire din septembrie 1999 și certificatul de dare în folosință este din martie 2000. Are o suprafață de 42,02 mp. Accesul se face din scara de acces comuna de la et. 8, pe o scară metalica către zona terasei blocului.", au transmis reprezentanții Poliției Locale, potrivit bizbrasov.ro.